OzLabs/hebrew-wiki-articles huggingface dataset:
המשרת (סרט, 1963)

המשרת (באנגלית: The Servant) הוא סרט קולנוע בריטי משנת 1963 בבימויו של ג'וזף לוסי עם דירק בוגרד, ג'יימס פוקס, ונדי קרייג ושרה מיילס בתפקידים הראשיים.

התסריט נכתב על ידי הרולד פינטר והוא מבוסס על הנובלה "המשרת" של רובין מוהם משנת 1948. זאת דרמה פסיכולוגית על שני זוגות אחד מהמעמד הגבוה והשני מהמעמד הנמוך ועל היחסים ביניהם שגורמים לבסוף להיפוך המעמדות שלהם, משרת הופך לאדון.

==תקציר העלילה==
טוני (ג'יימס פוקס) הוא אדריכל לונדוני עשיר ומשועמם. הוא רכש בית ופרסם הודעה על משרה פנויה למשרת שיעזור לו בהתקנת הדירה למגורים וישמש לו כמשרת אישי.

לביתו מגיע הוגו בארט (דירק בוגרד) שעושה עליו רושם טוב והוא שוכר אותו. בתחילה מתפקד בארט כמשרת מושלם. הוא מבשל ומגיש לו כל בוקר את ארוחת הבוקר למיטה, דואג לנקיון הבית ולנקיון בגדיו של טוני. הבדלי המעמדות ברורים, טוני הוא המעמד העליון ובארט במעמד התחתון של משרת שחייב להשביע את רצון המעביד לו.

היחסים בין טוני לבארט מתחילים להיסדק כאשר נכנסת לדירה סוזן (ונדי קרייג), חברתו של טוני. היא מתעבת את בארט שנכנס כל פעם לחדר בו נמצאים היא וטוני ומתנהג כאילו הבית הוא שלו.

בארט מבקש אישור מטוני להביא את "אחותו" ורה (שרה מיילס) שתגור איתו ותעזור במשק הבית וטוני מסכים. למעשה ורה היא אהובתו של בארט ומרגע שהיא מגיעה היא מתחילה לעגוב עליו כחלק מהמזימה שלהם להשתלט על המקום. טוני נכנע לה ומקיים איתה יחסים בלי לדעת שזו מזימה של בארט להשתלט עליו.

טוני יוצא עם סוזן לבקר את הוריה. הם חוזרים מוקדם מהצפוי ופוגשים בדיר את בארט ו"אחותו" מתנים אהבה בקול. בארט מודה שוורה היא אהובתו ושניהם מסולקים מהדירה.

טוני נשאר לבד בדירה ומתחיל להזניח אותה. הוא פוגש בפאב את בארט וזה מספר לו סיפור שוורה ברחה ממנו ולקחה את כל כספו וכי הוא מבקש הזדמנות שנייה לשרת את טוני. טוני מסכים אבל הפעם משנה בארט את התנהגותו והופך חוצפן כלפי טוני. הוא מרבה להגיש לטוני משקאות אלכוהוליים וטוני מאבד את שליטתו. כעת בארט מחזיר את ורה ושניהם הופכים לשליטי המקום בעוד שסוזן מגורשת וטוני שקוע באלכוהול ומתנהג כמשרת.

==פרסים==
* דירק בוגרד זכה בפרס באפט"א לשחקן הטוב ביותר בתפקיד ראשי.
* ג'יימס פוקס זכה בפרס באפט"א לשחקן החדש המבטיח ביותר.
* דאלאס סלוקומב זכה בפרס באפט"א לצילום הטוב ביותר.
* ג'וזף לוסי היה מועמד לפרס באפט"א לסרט הטוב ביותר.
* שרה מיילס הייתה מועמדת לפרס באפט"א לשחקנית הטובה ביותר בתפקיד ראשי.
* ונדי קרייג הייתה מועמדת לפרס באפט"א לשחקנית הדשה המבטיחה ביותר.
* הרולד פינטר היה מועמד לפרס באפט"א לתסריט הטוב ביותר.

==קישורים חיצוניים==

* [https://www.youtube.com/watch?v=cRz9axkehgU קדימון להמשרת, 1963], באתר יוטיוב
* 
* 
* 

קטגוריה:סרטי 1963
קטגוריה:סרטי דרמה בריטיים
קטגוריה:סרטי שחור-לבן בריטיים
קטגוריה:סרטים באנגלית
קטגוריה:סרטים בריטיים
קטגוריה:סרטים מבוססי ספרים
דיאן ראדוניץ' (מאמן כדורסל)

דיאן ראדוניץ ( במונטנגרית: Дејан Радоњић; נולד ב-2 בפברואר 1970 בפודגוריצה) הוא מאמן כדורסל וכדורסלן עבר מונטנגרי, המאמן את קבוצת הכוכב האדום בלגרד המשחקת בליגת העל הסרבית וביורוליג.

==קריירת אימון==
ראדוניץ' החל את קריירת האימון שלו בשנת 2005 כמאמן קבוצת בודוצ'נוסט פודגוריצה המונטנגרית. כמאמן בודוצ'נוסט הוא זכה בשש אליפויות מונטנגרו ושישה גביעי מונטנגרו. בנוסף, הוא אימן במשך תקופה קצרה את נבחרת מונטנגרו ב-2011.

בשנת 2013 עזב ראדוניץ' את בודוצ'נוסט ומונה למאמן הכוכב האדום בלגרד. ב-30 ביוני 2015 הוא האריך את חוזהו בכוכב האדום בשנתיים נוספות.

ב-2 באפריל 2018 מונה ראדוניץ' למאמן באיירן מינכן הגרמנית לאחר פיטוריו של אלכסנדר ג'ורג'ביץ'.

==הישגים כמאמן==
*בודוצ'נוסט פודגוריצה :
**אליפות מונטנגרו (2007–2012)
**הגביע המונטנגרי (2007–2012)
*הכוכב האדום בלגרד :
**הליגה האדריאטית (2015–2017)
**אליפות סרביה (2015–2017)
**הגביע הסרבי (2014, 2015, 2017)
**מאמן השנה בליגה האדריאטית (2014, 2015)
*באיירן מינכן :
**אליפות הבונדסליגה (2018, 2019)

==קישורים חיצוניים==

קטגוריה:כדורסלנים מונטנגרים
קטגוריה:כדורסלני בודוצ'נוסט פודגוריצה
קטגוריה:מאמני כדורסל
קטגוריה:ספורטאים זרים בסרביה
קטגוריה:ספורטאים זרים בגרמניה
קטגוריה:ילידי 1970
יוהנס טינקטוריס

יוהנס טינקטוריס (מלטינית: Johannes Tinctoris, 1435-1511) היה מלחין ותאורטיקן מהאסכולה הפרנקו-פלמית, בתקופת הרנסאנס במוזיקה.
==קורות חייו==
טינקטוריס נולד בניבל , עיירה קטנה בבישופות לייז' אשר במרכז ארצות השפלה. בתחילת דרכוו המוזיקלית למד באורליאן והתפרנס כמנהלה המוזיקלי של מקהלת הילדים בשארטר. וקרים משערים שבתקופה זו הוא נפגש מספר פעמים עם גיום דופאי, שחי בשארטר בסוף חייו. בשנת 1472 עבר טינקטוריס לממלכת כתר אראגון ולחצרו של פרדיננדו הראשון, מלך נאפולי. בנאפולי כיהן טינקטוריס כמורה למוזיקה לאנשי המלוכה והלחין יצירות עבור הכנסייה. ידוע כי טינקטוריס ניגן ולימד נגינה על ריבקה (כלי ממשפחת הויול) ועל ויואלה , דגם עתיק של גיטרה קלאסית, שהיה נפוץ בדרום אירופה. הוא ככל הנראה גם לקח חלק במסדר גיזת הזהב.

בחיבורו "ליבר דה ארטה קונטרפונקטי" (ספר אמנות הקונטרפונקט) משנת 1477, ציין טינקטוריס כי הסגנון של בני תקופתו: יאקוב אוברכט, יוהנס אוקכם, גיום דופאי, ג'ון דאנסטפל ושאר מלחיני הארס נובה כאלו שראויים להאזנה, ואילו אבד הכלח על מלחיני הארס אנטיקווה, כלומר כל מה שקדם לתקופת חייו.

המידע על שנותיו האחרונות של טינקטוריס הוא חלקי בלבד. ידוע כי טינקטוריס יצא מנאפולי בשנת 1490 למסעות מוזיקליים וחזר בסביבות שנת 1500. לאחר מכן נמצאה עדות על היותו ברומא בשנת 1502, ועל כך שחזר לניבל ולכנסיית סנט גרטרוד . הוא נפטר בניבל בשנת 1511. הוא חיבר בחייו עשרות יצירות (רובן דתיות) ועוד מספר חיבורים תאורטיים, רובם קשורים לתהליך ההלחנה.

==ביבליוגרפיה==
*יוהנס טינקטוריס - Liber de arte contrapuncti : ספר הסברים על מרווחים, קונסוננס, דיסוננס והשימוש בהם. כמו כן הוא הזכיר את הימצאותן של קדנצות והשהיות.

==קישורים חיצוניים==

* 
==הערות שוליים==

קטגוריה:מלחינים מתקופת הרנסאנס
קטגוריה:מלחינים פרנקו-פלמים
קטגוריה:ילידי 1435
קטגוריה:נפטרים ב-1511
לחטוב עצים

לחטוב עצים הוא רומן מאת תומאס ברנהרד שפורסם בגרמנית בשנת 1984.

הספר תורגם לעברית בשנת 2017 על ידי רחל בר-חיים הוצאת בבל ובתמיכת המפעל לתרגום ספרות מופת.

==הספר==
גיבור העלילה הוא סופר אוסטרי ששהה בגלות ארוכה באנגליה ושב למולדתו. הסופר נפגש עם חבריו מעברו אך חש זרות, ניכור ואף בוז כלפיהם.

דמויות מרכזיות:
* הסופר - הדמות המרכזית שאינה מוזכרת בספר בשמה 
* בני הזוג אָוֶורסברגר
* יואנה - אמנית שהתאבדה

חלק מהדמויות בספר זוהו עם דמויות אמתיות בתרבות האוסטרית. 
==קישורים חיצוניים==
* [https://www.ybook.co.il/book/7179/%d7%9c%d7%97%d7%98%d7%95%d7%91-%d7%a2%d7%a6%d7%99%d7%9d הספר] באתר ידיעות ספרים.
* [https://www.e-vrit.co.il/%D7%9C%D7%97%D7%98%D7%95%D7%91_%D7%A2%D7%A6%D7%99%D7%9D-details.aspx הפרק הראשון] באתר "עברית".
* 

על הספר:
* 
* פרופ' זהר שביט, [https://www.tau.ac.il/sites/personal.tau.ac.il/files/media_server/561/8555837.mp3 שיחה על הספר]
* [https://www.yediot.co.il/articles/0,7340,L-5078452,00.html סקירת הספר] בידיעות אחרונות.
* [https://www.makorrishon.co.il/judaism/22063/ סקירת הספר] במקור ראשון.
* [http://readingmachine.co.il/home/books/1514109022 ביקורת על הספר] באתר הוצאת בבל.
* 

==הערות שוליים==
הפנימייה

הפנימייה הוא סרט דרמה ישראלי משנת 1983 בבימויו של יעוד לבנון.

==צילום והפקה==
את הסרט יזמו במאי הקולנוע יעוד לבנון, המוזיקאי רוני בראון (שהיה באותה עת סמנכ"ל חברת תקליטי סי בי אס) ויצחק גינזברג, רעיונאי ותסריטאי במשרד פרסום. השלושה היו שותפים לחדר כשלמדו בפנימיית כפר הילדים והנוער ויצו קנדה הדסים, ובעת מפגש ביניהם עלה הרעיון להפיק סרט המשחזר את הווי הנעורים שלהם בפנימייה. לבנון ביים את הסרט, בראון הלחין את המוזיקה וגינזברג כתב את התסריט. הסרט צולם בהדסים בקיץ 1983. הסרט יצא לאקרנים בסוף יולי 1983.

==עלילה==
גיבורת הסיפור היא נילי (סמדר קילצ'ינסקי), תלמידה חדשה בפנימייה שהגיעה מחו"ל וכובשת מייד את לב כל הבנים. היא מפלרטטת עם המדריך החתיך (שמואל וילוז'ני). במקביל דן (בן לוין), נער מופנם, מתאהב בה ונקלע לעימות עם מלך הכיתה (אלון אבוטבול). העלילה גם כוללת שורה של מעשי קונדס שמבצעים התלמידים, טקס חניכה לתלמידים החדשים וגניבת שאלוני בחינות.

==שחקנים==
{| class="wikitable"
|-
! שחקן !! תפקיד
|-
| אלון אבוטבול || דורון
|-
| אורי ורדי || אורי
|-
| בן לוין || דן
|-
| סמדר קילצ'ינסקי || נילי
|-
| עינת צפיר || דפנה
|-
| שרית נחום || מאיה
|-
| טוביה דובלרו || טוביה
|-
| זזי קריינר || שוקי
|-
| יעקב אגיוף || מנהל הפנימייה
|-
| חנה יכין || אמו של אורי
|-
| ברק גליל ||
|-
| שמואל וילוז'ני || עודד המדריך
|-
| אלכס מונטה || גדליה
|-
| איריס ברנע || המורה
|}

==פסקול==

==קישורים חיצוניים==

* 
ביקורות
* 

==הערות שוליים==

קטגוריה:פסקולים מ-1983
קטגוריה:סרטי 1983
קטגוריה:סרטים ישראליים
קטגוריה:סרטי דרמה ישראליים
קטגוריה:סרטים ישראליים משנת 1983
אסתר אתי קסטרו

אסתר אתי קסטרו (נולדה ב-15 ביולי 1975) היא זמרת, כוכבת ילדים, מדבבת ושחקנית ישראלית.

== ביוגרפיה ==
קסטרו נולדה בשנת 1975 בשם אסתר קסטרו, על שם סבתה, וגדלה בשכונת קריית קריניצי ברמת גן. מפני שהוריה חשבו שאסתר הוא שם מבוגר, הם החליטו לשנות את שמה לאתי קסטרו. כבר מגיל 12 החלה קסטרו להופיע. ב-1987 היא השתתפה עם יגאל בשן בפסטיבל שירי הילדים מספר 17 עם השיר "אני אוהב אותך יפה שלי". לאחר מכן, בנעוריה, הייתה בלהקת הנוער "נעורי גבעתיים". היא שירתה בצה"ל בלהקת פיקוד הצפון.

בשנת 1999 השתתפה קסטרו במחזמר "סביב העולם בשמונים יום" בבימויו וכתיבתו של ירון כפכפי.

בשנת 2000 נוסדה להקת חמסה שבה קסטרו הייתה חברה. הלהקה הוציאה בשנת 2003 את האלבום "חמסה", הכולל את השיר "חייב למות עליי", שזכה להצלחה כאשר הופיע במקום הראשון במצעד של רשת ג', למשך שבוע, ואף דורג במקום ה-7 במצעד השנתי והלהקה זכתה במקום ה-3 בקטגוריית תגלית השנה ואף הופיעה בפסטיגל סובב עולם. בשנת 2004 התפרקה הלהקה.

במקביל להשתתפתה ב"חמסה", החלה קסטרו קריירת דיבוב, ודיבבה בסדרות ובסרטים, ביניהם "פוקימון", "ליגת הצדק", "סדריק", "המסע המופלא" ו"הקסם של אלה". בנוסף קסטרו קיבלה את תפקידה הטלוויזיוני הראשון בתור דמות אורחת בסדרה "החיים זה לא הכל", בה היא שיחקה את תמי.

קסטרו המשיכה בקריירת הדיבוב שלה, ודיבבה את דמותה של מוזה בסדרה "מועדון ווינX" ובסרטים "מועדון ווינX: סוד הממלכה האבודה", "מועדון ווינX: הרפתקה קסומה", "מועדון ווינX: ספיישלים" ו"מועדון ווינX: במעמקי הים הקסום". בנוסף היא דיבבה את לימונית בסדרת האנימציה "תותית" ובסדרת האתחול שלה שבעלת אותו שם. היא גם דיבבה את דמותה של מנדי בסדרה "טוטלי ספייס", את דמותו של עידו בסדרה "חבורת החצר" ואת דמותה של אוריאנה בסדרה "לולירוק".

קסטרו הייתה זמרת ליווי של יהורם גאון ושל דנה אינטרנשיונל, והשתתפה במופע משיריו של שמוליק קראוס. בשנת 2010 יצרה דיסק משותף עם הראפר הערבי סאז סאמח זקות, איתו היא גם הופיעה בסבב הופעות בצרפת. קסטרו הוציאה גם סינגלים משל עצמה, ביניהם השירים "מה יגידו" ו"כוכב מפלסטיק".

קסטרו השתתפה בסדרת הטלוויזיה "חיפזון וזהירון" בשנת 2012 בתפקיד בולי הדוור, וכיכבה בהצגות ילדים רבות, ביניהן "אדון חלום" ו"צ'קצ'יק חברים" בשנת 2016.

בשנת 2017 החלה קסטרו בקריירה ככוכבת ילדים והשתתפה בתפקיד הראשי בסדרה "האוטוגלידה של אסתר" שביים קובי מחט. על בסיס הסדרה נוצר מופע בכיכובה וסדרת המשך בשם "חגיגה בחצר עם אסתר" שגם בוימה על ידי קובי מחט.

בתחילת אוגוסט 2019 השתתפה בעונה השלישית של "גן הצוציקים" בערוץ בייבי, לאחר שבעונות הקודמות השתתפו לורן סביר ורינת גבאי. על בסיס הסדרה נוצר מופע בכיכובה.

בתחילת 2022 חזרה לגלם את כוכבת הילדים אסתר בסדרת הילדים "אסתר ופרוטי" ששודרה בערוץ הכוכבים וב-YOUKID.

== חיים אישיים ==
קסטרו הייתה נשואה לשבי זרעיה ויש להם בת. נכון ל-2019, קסטרו בזוגיות עם איש העסקים יעקב כגן.

בעקבות התקרבות לדת חזרה קסטרו לשם ילדותה, אסתר.

== קישורים חיצוניים ==

== הערות שוליים ==

קטגוריה:זמרות ישראליות
קטגוריה:זמרים ישראלים
קטגוריה:חברות להקת פיקוד הצפון
קטגוריה:חברי להקת פיקוד הצפון
קטגוריה:מדבבות ישראליות
קטגוריה:מדבבים ישראלים
קטגוריה:שחקניות קולנוע וטלוויזיה ישראליות
קטגוריה:מתמודדות קדם-האירוויזיון
קטגוריה:משתתפות הפסטיגל
קטגוריה:ישראליות שנולדו ב-1975
קטגוריה:ישראלים שנולדו ב-1975
קטגוריה:כוכבי ילדים
ריילי 1.5

ריילי 1.5 (באנגלית: Riley One-Point-Five) היא מכונית משפחתית מתוצרת יצרנית הרכב הבריטית Riley Motor חברת בת של British Motor Corporation אשר יוצרה בין השנים 1957 – 1965 בבריטניה.

באותן שנים, יצרנית הרכב Wolseley Motors חברת בת של British Motor Corporation ייצרה דגם כמעט זהה שהיה קרוי Wolseley 1500. הדגם יוצר בבריטניה ובאוסטרליה.

בין השנים 1958 – 1959 תאגיד הרכב האוסטרלי British Motor Corporation (Australia) (שהוקמה באוסטרליה בשנת 1954 על ידי מיזוג חברת "אוסטין מוטור (אוסטרליה)" ו-"Nuffield (Australia) Pty Ltd") ייצרה באוסטרליה את דגם ה-"Wolseley 1500". בסיום יצור דגם "וולסלי 1500" ייצר התאגיד "Motor Corporation (Australia)" דגמים כמעט זהים שהיו קרויים Morris Major ו-Austin Lancer.

=="ריילי 1.5", "וולסלי 1500"==

* דגם "וולסלי 1500" הוצג לראשונה באפריל 1957.
* דגם "ריילי 1.5" הוצג לראשונה בנובמבר 1957.
* 4 דלתות.
* 4-5 נוסעים.
* מנוע קדמי.
* מנוע בנזין.
* המתלים, מערכת ההיגוי ולוח מחוונים נלקחו מדגם ה"מוריס מיינור".

===הבדלים בין 2 הדגמים===
* דגם "וולסלי 1500" היה פחות מאובזר מדגם "ריילי 1.5".
* שתי המכוניות קיבלו לוח מחוונים מעץ. בעוד שלדגם ה"ריילי 1.5" הייתה השלמה מלאה של מדדים (טכומטר, טמפרטורה / שמן / דלק) שהונחו ישירות מול הנהג, בדגם ה-"וולסלי 1500" הסתפקו רק במד המהירות ומודדי הסקה / שמן / דלק, שהונחו ב מרכז לוח המחוונים.
* "ריילי 1.5" צוידה במושבי עור.
* בדגם "ריילי 1.5" הורכבו 2 מאיידים.
* בדגם "וולסלי 1500" הורכב 1 מאייד
* הפאנל הקדמי והסבכה נראים דומים בשתי המכוניות, אך היו שונים.
* מחיר היחידה של דגם "וולסלי 1500" עמד על 758 לירה שטרלינג (כולל מיסוי, שנת 1957 בבריטניה).
* מחיר היחידה של דגם "ריילי 1.5" עמד על 815 שטרלינג (כולל מיסוי, שנת 1957 בבריטניה).

===סדרות===
* סדרה ראשונה - יוצרה משנת 1957.
* סדרה שנייה - יוצרה משנת 1961.
* סדרה שלישית - יוצרה משנת 1961.

===תאוצות===
* תאוצה 0–97 קמ"ש היא 24.8 שניות (דגם "וולסלי 1500").
* תאוצה 0–97 קמ"ש היא 18.9 שניות (דגם "ריילי 1.5").

== תמונות ==
<gallery mode="packed" heights="120">
קובץ:1959 Riley 1.5.jpg | "ריילי 1.5", שנת 1959
קובץ:1959 Riley One-Point-Five sedan (20592534153).jpg | "ריילי 1.5", שנת 1959
קובץ:1958 Riley One-Point-Five Rear.jpg | "ריילי 1.5", שנת 1958
קובץ: 1958 Riley One-Point-Five Front.jpg| "ריילי 1.5", שנת 1958
קובץ: Vintage car at the Wirral Bus & Tram Show - DSC03325.JPG| "ריילי 1.5"
קובץ: Riley 1.5 LHD Dashboard.jpg| "ריילי 1.5", שנת 1959 - מבט ללוח מחוונים
קובץ:Riley One Point Five (1965) - 15701337769.jpg | "ריילי 1.5", שנת 1965
קובץ:Riley One point Five Series III (1962) - 15383770074.jpg | "ריילי 1.5", שנת 1962
</gallery>
==ראו גם==
* ריילי MPH
* ריילי 12/6
* ריילי 12/4

== קישורים חיצוניים ==

* 

==הערות שוליים==

קטגוריה:מכוניות משפחתיות
קטגוריה:דגמי מכוניות שהושקו ב-1957
קטגוריה:מכוניות בריטיות
קטגוריה:כלי רכב המיוצרים באוסטרליה
קטגוריה:רכבי וולסלי
1.5
קטגוריה:רכבי BMC
ג'ונה פרטי

ג'ונה פרטי (באנגלית: Jonah Peretti; נולד ב-1 בינואר 1974) הוא יזם אינטרנט יהודי-אמריקאי. הוא מייסד ומנכ"ל אתר האינטרנט "BuzzFeed", מייסד העיתון המקוון ואתר החדשות ה"הפינגטון פוסט" ומפתח ומתכנת המנגנון "Reblogging" , המנגנון ברשתות החברתיות המאפשר למשתמשים לפרסם מחדש את תוכן הפוסט של משתמש אחר, עם אינדיקציה לכך שמקור הפוסט הוא משתמש אחר.

==קורות חיים==
פרטי נולד באוקלנד שבקליפורניה לאמא יהודיה שעבדה כמורה, ולאבא ממוצא אנגלי ואיטלקי שעבד כסנגור פלילי.

הוא למד בתיכון "The College Preparatory School", ולאחר מכן למד באוניברסיטת קליפורניה בסנטה קרוז, שם קיבל בשנת 1996 תואר ראשון במדעי איכות הסביבה. הוא למד מדעי המחשב ב-"Isidore Newman School". הוא עשה את התואר המתקדם שלו במעבדת הטכנולוגיה של MIT.

כשלמד ב-MIT, שלח מייל ובו בקשה מחברת נייקי להדפסת נעליים בהזמנה אישית שעליהן הכיתוב "סווטשופ". תחלופת המיילים בינו לבין החברה הפכה לוויראלית.

==קריירה==
בשנים 2001–2003 הקים פרטי שני אתרים שבהם התחזה לאחרים: באתר הראשון הוא התחזה לאיש עסקים שניסה להתחרות באפליקציית היכרויות שפרטי יצר, ובשני התחזה לג'ון לוט, עורך דין אמריקאי שפרטי לא הסכים עם דעותיו. בהסדר משפטי בשנת 2005 הסכימו הצדדים להסיר את התביעה באם פרטי יתנצל.

במאי 2005 הקים את העיתון המקוון ואתר הבלוגים "הפינגטון פוסט", יחד עם קנת' לרר, אנדרו ברייטברט ואריאנה הפינגטון. הוא עזב את האתר בשנת 2011, לאחר שחברת התקשורת "אמריקה און ליין" קנתה את האתר תמורת 315 מיליון דולר.

בנובמבר 2006 ייסד את חברת התקשורת "BuzzFeed", ולאחר שעזב את ההפינגטון פוסט, עבר לעבוד בחברה באופן מלא. למרות שעניינו של האתר הוא בעיקר לעקוב אחרי תופעות רשת, האתר היה הראשון לפרסם כי ג'ון מקיין תומך במיט רומני בבחירות המקדימות לנשיאות ארצות הברית במפלגה הרפובליקנית 2012. בשנת 2013 גייס האתר יותר מ-35 מיליון דולר ממשקיעים. באוגוסט 2014 גייס האתר 50 מיליון דולר מהקרן הון סיכון אנדריסן הורוביץ, שהעריכה את שווי האתר בכמיליארד דולר.

באפריל 2018, יצר פרטי ביחד עם הבמאי והקומיקאי ג'ורדן פיל סימולציית דיפ-פייק ויראלית של אובמה בה הוא מסביר על הסכנה של פייק ניוז.

ב-2019 הודיע לעובדי חברת "BuzzFeed" כי החברה תקצץ 15% בכח העבודה הכולל שלה.

==חיים אישיים==
פרטי נשוי לבלוגרית אנדראה הרנר. לשניים תאומים בנים.

אחותו היא השחקנית והקומיקאית צ'לסי פרטי.

==קישורים חיצוניים==

* [https://www.buzzfeed.com/jonah ג'ונה פרטי] באתר BuzzFeed

==הערות שוליים==

קטגוריה:פעילי אינטרנט יהודים
קטגוריה:פעילי אינטרנט אמריקאים
קטגוריה:אמריקאים ממוצא איטלקי
קטגוריה:אמריקאים ממוצא אנגלי
קטגוריה:יזמים יהודים
קטגוריה:בוגרי המכון הטכנולוגי של מסצ'וסטס
קטגוריה:בוגרי אוניברסיטת קליפורניה בסנטה קרוז
קטגוריה:אמריקאים שנולדו ב-1974
ליליאן סן-פייר

ליליאן סן-פייר (בצרפתית: Liliane Saint-Pierre; נולדה ב-18 בדצמבר 1948) היא זמרת בלגית.

==ביוגרפיה==
סן-פייר נולדה בפלנדריה.

היא החלה את הקריירה המוזיקלית שלה בשנות השישים בהיותה ילדה. אחד מלהיטיה הראשונים הוא השיר "We gotta stop".

היא הופיעה תחילה בשם "ליליאן" בלבד, היא החלה לשתף פעולה עם קלוד פרנסואה ועל מנת לקדם את הקריירה שלה בצרפת הוא הציע להוסיף את שם הבמה "סן-פייר", הוא הפיק עבורה מספר שירים, שזכו להצלחה בצרפת ובבלגיה.

שיתוף הפעולה בין פרנסואה לסן-פייר נפסק לאחר מחלוקת וחוסר הסכמה בינו לבין המנהל שלה.

היא ייצגה את בלגיה באירוויזיון 1987 בו בלגיה הייתה המדינה המארחת, עם השיר "Soldiers of Love". היא סיימה במקום ה-11.

לפני כן ניסתה פעמיים להשתתף באירוויזיון: ב-1978 השתתפה בגמר הלאומי של לוקסמבורג, וב-1981 השתתפה בגמר הלאומי הבלגי.

ב-1999 שפטה בתחרות לבחירת נציג בלגיה לאירוויזיון.

ב-2005 הייתה שופטת בעונה הראשונה של הגרסה הבלגית של X Factor.

==קישורים חיצוניים==

* 

קטגוריה:זמרות בלגיות
קטגוריה:זמרות פופ בלגיות
קטגוריה:משתתפי אירוויזיון 1987
קטגוריה:נציגי בלגיה באירוויזיון
קטגוריה:ילידות 1948
וולסלי 15/50

וולסלי 15/50 (באנגלית: Wolseley 15/50) היא מכונית משפחתית גדולה מתוצרת Wolseley Motors בבעלות קונצרן הרכב הבריטי British Motor Corporation אשר יוצרה בין השנים 1956 – 1958 בבריטניה.

==מאפיינים==
* יוצרו 12,352 יחידות.
* 4 דלתות.
* 5 נוסעים.
* מנוע קדמי - אורכי.
* מנוע בנזין.
* סוג הנעה: הנעה אחורית.
* מנוע קירור מים.
* יחס כוח למשקל: 47.16 כ"ס ל-1,000 ק"ג.
* תאוצה בין 0–80 קמ"ש היא 17.2 שניות.
* תאוצה בין 0–97 קמ"ש היא 26.7 שניות.

==תמונות==
<gallery mode="packed" heights="120">
קובץ:Nationale oldtimerdag Zandvoort 2010, 1957 WOLSELEY 15-50, VT-51-12 pic1.JPG | "וולסלי 15/50", שנת 1957
קובץ:Nationale oldtimerdag Zandvoort 2010, 1957 WOLSELEY 15-50, VT-51-12 pic2.JPG | "וולסלי 15/50", שנת 1957
קובץ:Wolseley 15-50 (1958).jpg | "וולסלי 15/50", שנת 1958
קובץ:Wolseley 15-50 (1958) - 9185659987.jpg | "וולסלי 15/50", שנת 1958
קובץ:Wolseley fifteen fifty first registered October 1957 1489cc at Knebworth.jpg | "וולסלי 15/50", שנת 1957
קובץ:Wolseley 1550.jpg | "וולסלי 15/50"
קובץ:Wolseley Fifteen Fifty (15-50) 1956-58 (18152975024).jpg | "וולסלי 15/50"
קובץ:Woodhorn Classic Car Show 2013 (9296050094).jpg | "וולסלי 15/50"
</gallery>

==ראו גם==
* וולסלי 4/44
* וולסלי 24/80
* וולסלי 6/99

== קישורים חיצוניים ==

* 

==הערות שוליים==

קטגוריה:מכוניות משפחתיות גדולות
קטגוריה:דגמי מכוניות שהושקו ב-1956
קטגוריה:מכוניות בריטיות
15/50
קטגוריה:רכבי BMC
יחסי דרום סודאן – סודאן

יחסי דרום סודאן–סודאן הם יחסים דיפלומטיים דו-צדדיים בין הרפובליקה של דרום סודאן לבין הרפובליקה של סודאן. שתי המדינות חולקות גבול מדיני שאורכו 2,158 קילומטרים.

== היסטוריה ==
בשנת 1955 פרצה בסודאן מלחמת אזרחים בין הדרום הנוצרי לצפון המוסלמי. המלחמה נמשכה 17 שנים והסתיימה עם חתימת הסכם אדיס אבבה . בהסכם נקבע כי ח'רטום מבטיחה ליצור אוטונומיה באזור דרום המדינה, כמו גם הקמת צבא בו יהיו מספר שווה של קצינים בצפון ובדרום. ערבית הוכרה כשפה הרשמית היחידה בסודאן, ואנגלית קיבלה מעמד של שפה רשמית בדרום המדינה. בשנת 1983 פרצה מלחמת האזרחים הסודאנית השנייה, העמים הלא-ערבים בדרום המדינה התקוממו בגלל אי הסכמה עם מדיניות האסלאמיזציה אותה נקט נשיא סודאן, ג'עפר נומיירי. האוטונומיה של דרום סודאן חוסלה וזה היה כרוך במחאה על האוכלוסייה המקומית ועל הקמת הצבא העממי לשחרור סודאן שהחל להילחם למען עצמאות האזור. על פי הערכות שונות, בין 1.5 ל-2 מיליון תושבים בדרום סודאן מתו במלחמת האזרחים, כ-4 מיליון תושבים הפכו לפליטים. בינואר 2005 חתמו צדדי הסכסוך על הסכם נאיבאשה בקניה, לסיום הסכסוך. על פי ההסכם, סודאן התחייבה לערוך משאל עם לעצמאות בדרום סודאן, ואם תצליח, להכיר בעצמאות שטח זה. משאל העם נערך בינואר 2011, כמעט 99% מתושבי דרום סודאן הצביעו בעצמאות מח'רטום.

היחסים בין המדינות החלו רשמית ב-9 ביולי 2011, מיד לאחר שהממשלה בח'רטום הכירה בעצמאות השטחים הדרומיים. עם זאת, המלחמה בין הצפון לדרום, שהובילה לחלוקת סודאן, התחדשה עד מהרה. הסכסוך נגרם על ידי שטחי גבול עתירי נפט, כמו גם מחלוקות על תשלום מעבר נפט מדרום סודאן הנושא באמצעות שטחה של סודאן, שם מתרכז זיקוק נפט. במהלך המלחמה מתו כ-1,500 איש משני הצדדים, רובם תושבי דרום סודאן. ישנה בעיה בין המדינות בתיחום הגבול: מחוז אביי בווראבה, בקורדופן הדרומית ואזור קפיה קומי בדרום דארפור הם שטחים שנויים במחלוקת.

באוגוסט 2012 הסכימו המדינות לסיים את הסכסוך באמצעות קביעת אגרות עבור מעבר חומרי גלם. באמצעות תיווך האיחוד האפריקאי, אורגן בסוף ספטמבר אזור מפורז בין סודאן לדרום סודאן.

== הערות שוליים ==
יחסי מונטנגרו–קוסובו

יחסי מונטנגרו–קוסובו הם יחסי החוץ בין קוסובו למונטנגרו. למונטנגרו יש גבול ארוך באורך 78.6 ק"מ עם קוסובו. והיא הייתה המדינה ה-49 שהכירה בעצמאותה של קוסובו.

== הכרה מונטנגרית בקוסובו ==
קוסובו הכריזה על עצמאותה מסרביה ב-17 בפברואר 2008 ומונטנגרו הכירה בה ב-9 באוקטובר 2008.

לפני ההכרה, ב-24 ביוני, אמר ראש הממשלה מילו ג'וקאנוביץ': <blockquote> "הרבה מדינות חברות חשובות באיחוד האירופי והקהילה הבינלאומית כולה כבר הכירו בקוסובו, ולכן אני לא מאמין שאף אדם רציני היה רוצה שגלגל ההיסטוריה יחזור. אנו פועלים בזהירות משתי סיבות. הראשונה היא שאנחנו שכנים של קוסובו וסרביה, ולכן עלינו לעזור ולא להזין דלק לאש על ידי ביצוע מהלכים. השנייה היא שאנחנו עצמנו עצמאיים רק שנתיים, והגענו לעצמאות זו על ידי השארת האיחוד עם סרביה. העצמאות שלנו הותירה כמה טראומות ביחסי מונטנגרו–סרביה." </blockquote> שלושה ימים לאחר מכן אמר גורם בכיר במפלגת ה-DPS השלטת כי ההכרה בקוסובו "אינה כרגע על סדר היום בסדר העדיפויות הלאומי." ב-7 ביולי 2008 אמר שר החוץ המונטנגרי לתקשורת בפודגוריצה כי ממשלתו תכיר בעצמאות קוסובו. עם זאת, הוא לא אמר מתי הממשלה תודיע הודעה כזו. כששאל האם זה יהיה במוקדם או במאוחר הוא השיב: "לא אני ואף אחד אחר לא יכולים להגיד ברגע זה. זה יקרה ברגע שנסיים כי זה הטוב ביותר מבחינה פוליטית עבור מונטנגרו." עם זאת, ב-15 ביולי, בריאיון לתחנת רדיו רוסית, אמר ראש הממשלה יוקאנוביץ' כי אומתו טרם נקטה עמדה בנושא הכרה, והוסיף כי "איפוק" זה נגרם על ידי הצורך לתרום, כשכנה, ליציבות באזור ושיפור היחסים עם סרביה.

== יחסים עכשוויים ==
ב-2 בדצמבר 2009 אמר סגן ראש ממשלת מונטנגרו, סווטוזר מרוביץ' כי אין מכשולים עבור מונטנגרו לכונן יחסים דיפלומטיים עם קוסובו. הוא גם אמר שמונטנגרו מונה כעשרת אלפים עקורים מקוסובו, אשר אלף מהם מעוניינים לחזור לעיירות מגוריהם, ועל ממשלות קוסובו ומונטנגרו לפתור את הבעיה.

ב-15 בינואר 2010, מונטנגרו וקוסובו כוננו רשמית יחסים דיפלומטיים.

תנועות רבות הגיעו מקוסובו וממקומות אחרים להחלפת שגרירויות כדי להראות רשמית את ההכרזה ההדדית של קשרים דיפלומטיים, אולם הנשיא פיליפ וויאנוביץ' דחה כל העת את האפשרות הזו, בהצהיר על מעמדו של המיעוט המונטנגרי בקוסובו ושובם של הפליטים הלא-אלבנים שגורשו כתנאי מוקדם, מאז ההכרה בשנת 2008.

ב-31 במאי 2012 הצהירה מונטנגרו על פתיחת שגרירות בקוסובו, בה נאמר כי "יחסים טובים עם שכנים ופיתוח שיתוף פעולה אזורי מייצגים מטרה מתמשכת, מעוררים את ההתקדמות במדינות האזור בכל הנוגע לשילוב האיחוד האירופי והיורו-אטלנטי, ומגבירים את היציבות באזור כולו."

ב-30 ביולי 2013, מונטנגרו פתחה רשמית שגרירות בפרישטינה, כאשר מונה רדובן מילג'ניץ' לשגריר בקוסובו.

==קישורים חיצוניים==

== הערות שוליים ==
וולסלי 15/60

דגמי וולסלי 15/60 ו-וולסלי 16/60 (באנגלית: Wolseley 15/60, Wolseley 16/60) הם מכוניות משפחתיות גדולות מתוצרת Wolseley Motors בבעלות קונצרן הרכב הבריטי British Motor Corporation אשר יוצרו בין השנים 1958 – 1971 בבריטניה ובאוסטרליה.

דגם וולסלי 15/60 יוצר בין השנים 1958–1961.

דגם וולסלי 16/60 יוצר בין השנים 1961–1971.

=="וולסלי 15/60", "וולסלי 16/60"==
* יוצרו 24,579 יחידות (דגם "וולסלי 15/60").
* יוצרו 63,082 יחידות (דגם "וולסלי 16/60").
* 4 דלתות.
* 5 נוסעים.
* מנוע קדמי - אורכי.
* מנוע בנזין.
* סוג הנעה: הנעה אחורית.
* מנוע קירור מים.
* מאייד יחיד מתוצרת "SU carburettor" .
* קיבולת מכל דלק - 45 ליטר (דגם "וולסלי 15/60").
* יחס כוח למשקל: 48.82 כ"ס ל-1,000 ק"ג.
* תאוצה בין 0–97 קמ"ש היא 25.6 שניות (דגם "וולסלי 15/60").
* תאוצה בין 0–97 קמ"ש היא 21.4 שניות (דגם "וולסלי 16/60").

==תמונות==
<gallery mode="packed" heights="120"; gallery caption="דגמי וולסלי 15/60">
קובץ:Wolseley (516626768).jpg
קובץ:1961 Wolseley 15-60 (21697717729).jpg
קובץ:1961 Wolseley 15-60 (21696459450).jpg
קובץ:Wolseley 15 60 1961 Castle Hedingham 2008.JPG
</gallery>

<gallery mode="packed" heights="120"; gallery caption="דגמי וולסלי 16/60">
קובץ:Wolseley 16-60 tail.jpg
קובץ:Wolseley 16-60 head.jpg
קובץ:Wolseley 16-60 (1968) (35456290991).jpg
קובץ:Wolseley 16-60 front.jpg
</gallery>

==ראו גם==
* וולסלי 4/44
* וולסלי 24/80
* וולסלי 6/99
* וולסלי 15/50

== קישורים חיצוניים ==

* 
* 
* [https://www.flickr.com/photos/jansluijter/478720042/ וולסלי 16/60 - תמונה] (flickr.com/photos)

==הערות שוליים==

קטגוריה:מכוניות משפחתיות גדולות
קטגוריה:דגמי מכוניות שהושקו ב-1958
קטגוריה:מכוניות בריטיות
קטגוריה:כלי רכב המיוצרים באוסטרליה
15/60
קטגוריה:רכבי BMC
יחסי הממלכה המאוחדת – מונטנגרו

יחסי הממלכה המאוחדת–מונטנגרו, או יחסי בריטניה–מונטנגרו, הם יחסי החוץ בין מונטנגרו לבריטניה.

== היסטוריה ==
שגרירות בריטניה לשעבר ב[[צטיניה]]
בשנת 1878 בריטניה הכירה בנסיכות מונטנגרו כמדינה עצמאית וריבונית על ידי קונגרס ברלין. באותה תקופה בריטניה שמרה על שגרירות בבירת המלוכה, צטיניה. שגרירות בריטניה לשעבר בצטיניה עדיין עומדת כיום והיא כיום בית האקדמיה למוזיקה באוניברסיטת מונטנגרו.

לאחר פירוק סרביה ומונטנגרו, בריטניה הכירה במונטנגרו כמדינה עצמאית וכוננה יחסים דיפלומטיים ב-13 ביוני 2006. בריטניה שדרגה אז את המשרד הבריטי בפודגוריצה. הדוכס מיורק ביקר במונטנגרו כדי לפתוח רשמית את השגרירות הבריטית החדשה בפודגוריצה במרץ 2009.

מונטנגרו פתחה שגרירות בלונדון בספטמבר 2007 (שגרירות סרביה ומונטנגרו לשעבר בלונדון הפכה לשגרירות סרביה ב-5 ביוני 2006).

== יחסי תרבות ==
שר החוץ הבריטי [[ויליאם הייג נפגש עם ראש ממשלת מונטנגרו איגור לוקשיץ' בלונדון באוקטובר 2013.]]
המועצה הבריטית פועלת בפודגוריצה מאז 1994, והיא ממוקמת בשיתוף עם השגרירות. המועצה הבריטית במונטנגרו מטפחת יחסי תרבות בין בריטניה ומונטנגרו באמצעות עבודות הפרויקט שלה בתחומי החינוך, התעשיות היצירתיות, הממשל והשפה האנגלית, וכן באמצעות תחזוקה ופיתוח רשתות עם ארגונים ממשלתיים, לא ממשלתיים ובינלאומיים באופן מקומי.

מפקד בריטניה ב-2001 רשם 31,244 אנשים שנולדו במדינת סרביה ומונטנגרו לשעבר, שהם כיום המדינות העצמאיות של סרביה ומונטנגרו.

== פוליטיקה ==
בריטניה תומכת בתוקף בחברות מונטנגרו באיחוד האירופי ובנאט"ו.

==קישורים חיצוניים==

== הערות שוליים ==
פרביס אליסון

פרביס אליסון (באנגלית: Pervis Ellison; נולד ב-3 באפריל 1967) הוא כדורסלן עבר אמריקאי, אשר שיחק בליגת ה-NBA בין השנים 1989–2000. נלקח בבחירה הראשונה של דראפט 1989 לאחר שהוביל את אוניברסיטת לואיוויל לזכייה בטורניר אליפות המכללות. ממוצעיו הכוללים לאורך הקריירה ב-NBA הם 9.5 נקודות, 6.7 ריבאונדים, 1.5 אסיסטים ו-1.6 חסימות למשחק.

==קריירת מכללות==
אליסון נולד וגדל בעיר סוואנה שבג'ורג'יה, ובשנת 1985 החל ללמוד באוניברסיטת לואיוויל. בעונתו הראשונה בקבוצת הכדורסל של האוניברסיטה סייע לה לזכות באליפות המכללות השנייה בתולדותיה, עם ממוצעים של 13.1 נקודות, 8.2 ריבאונדים ו-2.4 חסימות למשחק. במשחק הגמר מול אוניברסיטת דיוק הצטיין אליסון עם 25 נקודות, ובסיומו זכה בתואר "השחקן המצטיין של הפיינל פור"; בכך היה ה השני אי פעם שזוכה בפרס (אחרי ארני פרין בשנת 1944). ב-3 העונות הבאות בלואיוויל המשיך להציג יכולת טובה עם ממוצעים של 16.8 נקודות, 8.6 ריבאונדים ו-2.9 חסימות למשחק, אך קבוצתו לא עברה את שלב שמינית הגמר (NCAA Sweet Sixteen).

==קריירה מקצועית==
בדראפט ה-NBA{{כ}} 1989 נלקח אליסון בבחירה הראשונה, על ידי סקרמנטו קינגס. בעונת הרוקי שלו שותף ב-34 משחקים בלבד בשל פציעה, וקלע 8.0 נקודות בממוצע למשחק.

לאחר עונה אחת בסקרמנטו הועבר לוושינגטון בולטס בטרייד משולש עם יוטה ג'אז, במסגרתו נשלח לג'אז ג'ף מלון. בעונתו הראשונה בוושינגטון קלע אליסון 10.4 נקודות למשחק כשחקן ספסל, אך בעונה העוקבת הפך לאחד השחקנים המובילים של הקבוצה ורשם ממוצעים של 20.0 נקודות, 11.4 ריבאונדים ו-2.7 חסימות למשחק. בסיום העונה זכה בפרס השחקן המשתפר של העונה ב-NBA. בעונת שמר על יכולת גבוהה עם 17.4 נקודות למשחק, בטרם סבל מפציעות בברכיו אשר הגבילו אותו עד לסיום הקריירה.

לקראת עונת חתם על חוזה בבוסטון סלטיקס, ובסיומה השתתף בפעם היחידה בקריירה במשחקי הפלייאוף. ב-6 עונותיו עם הסלטיקס שותף בסך הכול ב-193 מתוך 492 משחקי קבוצתו, בשל פציעות שונות בברכיו ובבוהן רגלו הימנית.

באוקטובר 2000 חתם על חוזה בסיאטל סופרסוניקס, אך שוחרר ממנה כעבור כחודשיים לאחר 9 משחקים בלבד, ומאז לא שב לשחק.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת לואיוויל
קטגוריה:בחירות דראפט של סקרמנטו קינגס
קטגוריה:כדורסלני סקרמנטו קינגס
קטגוריה:כדורסלני וושינגטון בולטס
קטגוריה:כדורסלני בוסטון סלטיקס
קטגוריה:כדורסלני סיאטל סופרסוניקס
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:אמריקאים שנולדו ב-1967
יחסי מונטנגרו – מקדוניה הצפונית

יחסי מונטנגרו–מקדוניה הצפונית הם יחסי החוץ בין מונטנגרו לרפובליקה הצפונית של מקדוניה. משרד החוץ המקדוני קובע כי לשתי המדינות יש קשרים פוליטיים מצוינים, ללא כל סוגיות גלויות בין המדינות.

== היסטוריה ==
שתי המדינות העצמאיות כיום של מונטנגרו וצפון מקדוניה חולקות היסטוריה משותפת, שכן שתיהן היו רפובליקות מכוננות של הרפובליקה הפדרלית הסוציאליסטית של יוגוסלביה.
הרפובליקה הסוציאליסטית של מונטנגרו והרפובליקה הסוציאליסטית של מקדוניה בתוך יוגוסלביה
כאשר יוגוסלביה החלה להתפרק בראשית שנות ה-90 של המאה ה-20, שתי הרפובליקות היוגוסלביות סלובניה וקרואטיה הכריזו על עצמאות מיוגוסלביה ב-25 ביוני 1991. הרפובליקה של מקדוניה הצביעה על משאל עם ב-8 בספטמבר 1991 בעד מדינה ריבונית והכריזה גם על עצמאות. מונטנגרו ארגנה גם משאל עם לעצמאות, אך החליטה להישאר ביוגוסלביה.

באפריל 1992 הקימו הרפובליקות היוגוסלביות הנותרות מונטנגרו וסרביה את הרפובליקה הפדרלית של יוגוסלביה. היחסים הדיפלומטיים בין הרפובליקה הפדרלית של יוגוסלביה לרפובליקה של מקדוניה נקבעו ב-8 באפריל 1996. היחסים בין המדינות היו יציבים וידידותיים. בשנת 2003 שונה שמה של הרפובליקה הפדרלית של יוגוסלביה "לאיחוד המדינה של סרביה ומונטנגרו", דבר המשקף את שני החלקים (הרפובליקות) מהם הוא מורכב.

בשנת 2006 קיימה מונטנגרו משאל עם שני על עצמאותה. משאל העם היה מוצלח ומונטנגרו הפכה למדינה ריבונית, ובכך התפרקה סרביה ומונטנגרו וכתוצאה מכך סרביה הפכה למדינה עצמאית.

=== היחסים בין המדינות ===
היחסים הדיפלומטיים בין מונטנגרו למקדוניה כוננו ב-14 ביוני 2006.

בין המדינות מתקיימים יחסים קרובים, ושתיהן חולקות את המטרה המשותפת להצטרף לאיחוד האירופי. מונטנגרו הייתה גם בין 131 מדינות בעולם שהכירו במקדוניה בשמה החוקתי לפני ששינתה את שמה למקדוניה הצפונית.

== מונטנגרים בצפון מקדוניה ==
יש מספר קטן של מונטנגרים החיים בצפון מקדוניה. על פי המפקד האחרון שנערך במקדוניה בשנת 2002, המיעוט המונטנגרי מהווה 2,003 תושבים, שהם כ־0.1% מכלל אוכלוסיית מקדוניה.

== מקדונים במונטנגרו ==
מיעוט מקדוני קטן קיים גם במונטנגרו. המפקד האחרון שנערך בשנת 2003 הראה כי 819 אנשים הצהירו על עצמם כמקדוניים, שהם 0.13% מכלל אוכלוסיית מונטנגרו.

== נציגויות דיפלומטיות ==
מונטנגרו מחזיקה במקדוניה הצפונית שגרירות בסקופיה וקונסוליות בביטולה ובשטיפ. מאידך, מקדוניה הצפונית מחזיקה במונטנגרו שגרירות בפודגוריצה בלבד.

==קישורים חיצוניים==

== הערות שוליים ==
אמאדו דיאוורה

אמאדו דיאוורה (בצרפתית: Amadou Diawara; נולד ב-17 ביולי 1997) הוא כדורגלן גינאי המשחק בעמדת הקשר ההגנתי באנדרלכט ובנבחרת גינאה.

==קריירת מועדונים==
===קריירה מוקדמת===
בשנת 2014, דיאוורה הצטרף לשורות סן מרינו מהליגה פרו (הליגה השלישית בטיבה במדינה), שבה שיחק עונה אחת.

===בולוניה===
בזמן ששיחק בסן מרינו, הוא היה על הכוונת של המנהל הספורטיבי של בולוניה 1909, פנטאלו קורבינו, והאחרון אכן החתים אותו בבולוניה ביולי 2015 תמורת 420 אלף יורו. ב-22 באוגוסט 2015, דיאוורה ערך את הופעת הבכורה שלו בסרייה א' במשחק חוץ נגד לאציו, כשנכנס כמחליף של לורנצו קריסטיג' בדקה ה-84.

===נאפולי===
ב-26 באוגוסט 2016, דיאוורה חתם בשורות נאפולי. ב-17 באוקטובר 2017, הוא הבקיע את שער הבכורה שלו בקבוצה מפנדל נגד מנצ'סטר סיטי במסגרת ליגת האלופות. ב-8 באפריל 2018, הוא הבקיע את שער הבכורה שלו בליגה נגד קייבו ורונה.

===רומא===
ב-1 ביולי 2019, דיאוורה חתם בשורותיה של רומא עד שנת 2024. ב-1 בספטמבר 2019, דיאוורה ערך את הופעת הבכורה שלו במדי הזאבים, כשנכנס כמחליף של אלסנדרו פלורנצי בדקה ה-89 במסגרת הדרבי של רומא נגד לאציו, משחק שנגמר בתוצאת תיקו אחת.

=== אנדרלכט ===
ב-31 באוגוסט 2022 חתם באנדרלכט.

==קריירה בינלאומית==
דיאוורה נולד בגינאה, אך שיחק כדורגל באיטליה מאז שנת 2014, וכתוצאה מכך קיבל אזרחות איטלקית. מאמן נבחרת איטליה לשעבר, ג'מפייארו ונטורה, ניסה לגייס אותו לשורות הנבחרת בשנת 2018. לעומת זאת, הוא נשבע אמונים לנבחרת גינאה בחודש של מרץ של אותה השנה, ואף קיבל זימון לנבחרת בחודש אוקטובר. ב-12 באוקטובר 2018, דיאוורה ערך את הופעת הבכורה שלו במדים הלאומיים בניצחון 0–2 על נבחרת רואנדה במסגרת מוקדמות גביע אפריקה לאומות 2019.

נכלל בסגל נבחרת גינאה לטורניר גביע אפריקה לאומות 2023.

נכלל בסגל הנבחרת האולימפית של גינאה לטורניר הכדורגל באולימפיאדת פריז (2024).

==תארים==
===קבוצתיים===
;רומא
* קונפרנס ליג (1): 2021/22

==קישורים חיצוניים==

* [https://www.asroma.com/en/team/players-and-staff/amadou-diawara#tab_player-stats=distribution&tab_player=profile הפרופיל של דיאוורה באתר הרשמי של רומא]

==הערות שוליים==

קטגוריה:כדורגלנים גינאים
קטגוריה:קשרי כדורגל גינאים
קטגוריה:כדורגלני נבחרת גינאה
קטגוריה:כדורגלני בולוניה
קטגוריה:כדורגלני נאפולי
קטגוריה:כדורגלני רומא
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלנים גינאים באולימפיאדת פריז (2024)
קטגוריה:כדורגלני אנדרלכט
קטגוריה:גינאים שנולדו ב-1997
יחסי מונטנגרו–קרואטיה

יחסי מונטנגרו–קרואטיה הם יחסי החוץ בין קרואטיה למונטנגרו. מאז סיום מלחמת העצמאות הקרואטית, היחסים היו ברובם חיוביים, אך קיים סכסוך גבול בין המדינות.

מונטנגרית וקרואטית, הן שפות רשמיות במונטנגרו וקרואטיה בהתאמה, הן מובנות הדדית, מתוקף היותן ניבים תקניים של סרבו-קרואטית.
מפה של החלק השנוי במחלוקת בגבול בין שתי המדינות
בסוף 2002 אימצו קרואטיה וסרביה ומונטנגרו הסכם ביניים ליישוב המחלוקת לגבי חצי האי פרבלאקה בכניסה למפרץ קוטור לטובת קרואטיה, מה שאפשר את נסיגת משימת הניטור של האו"ם. הסכם זה חל על מונטנגרו מאז עצמאותה. שתי המדינות הסכימו ליישב את כל המחלוקות האפשריות בבית הדין הבינלאומי לצדק בהאג.

קרואטיה הכירה בעצמאות מונטנגרו ב-12 ביוני 2006. שתי המדינות כוננו יחסים דיפלומטיים ב-7 ביולי 2006. לקרואטיה שגרירות בפודגוריצה וקונסוליה כללית בקוטור. למונטנגרו שגרירות בזאגרב.

היחסים בין המדינות מקודמים באמצעות אגודת הידידות הקרואטית-מונטנגרית "קרואטיה-מונטנגרינה".

==קישורים חיצוניים==

== הערות שוליים ==
יחסי ברבדוס–יוון

יחסי ברבדוס–יוון הם היחסים הדיפלומטיים הרשמיים שבין ברבדוס לבין הרפובליקה ההלנית.

== סקירה כללית ==
בין הרפובליקה ההלנית לבין ברבדוס מתקיימים יחסים דיפלומטיים מלאים. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה ברבדוס לתמוך בהצעות היווניות ולהפך".

על פי המידע שמתקבל מדי זמן מה משגרירות הרפובליקה ההלנית בוונצואלה - אין קהילה יוונית מסודרת בברבדוס ואין יוונים שמתגוררים במדינה עצמאית.

אזרחי ברבדוס המבקשים לנסוע ליוון יכולים לעשות זאת ללא אשרה. אזרחי יוון המבקשים לנסוע לברבדוס יכולים לעשות זאת ללא אשרה למשך שישה חודשים.

== נציגויות דיפלומטיות ==
* יוון אינה מיוצגת בברבדוס, הן בדרג השגרירות והן בדרג הקונסולרי. יוון האמינה את שגרירותה שבקראקס, בירת ונצואלה, על ברבדוס.
* ברבדוס אינה מיוצגת ביוון, הן בדרג השגרירות והן בדרג הקונסולרי.

== קישורים חיצוניים ==
* [https://www.mfa.gr/en/blog/greece-bilateral-relations/barbados/ Barbados], אתר משרד החוץ היווני

== הערות שוליים ==
יחסי טרינידד וטובגו – יוון

יחסי טרינידד וטובגו–יוון הם היחסים הדיפלומטיים הרשמיים שבין הרפובליקה של טרינידד וטובגו לבין הרפובליקה ההלנית.

== סקירה כללית ==
בין הרפובליקה ההלנית לבין טרינידד וטובגו מתקיימים יחסים דיפלומטיים מלאים. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה טרינידד וטובגו לתמוך בהצעות היווניות ולהפך".

על פי המידע שמתקבל מדי זמן מה משגרירות הרפובליקה ההלנית בוונצואלה - אין קהילה יוונית מסודרת בטרינידד וטובגו ואין יוונים שמתגוררים במדינה עצמאית.

אזרחי טרינידד וטובגו המבקשים לנסוע ליוון יכולים לעשות זאת ללא אשרה. אזרחי יוון המבקשים לנסוע לטרינידד וטובגו יכולים לעשות זאת ללא אשרה למשך 90 יום.

== נציגויות דיפלומטיות ==
* יוון אינה מיוצגת בטרינידד וטובגו, הן בדרג השגרירות והן בדרג הקונסולרי. יוון האמינה את שגרירותה שבקראקס, בירת ונצואלה, על טרינידד וטובגו.
* טרינידד וטובגו אינה מיוצגת ביוון, הן בדרג השגרירות והן בדרג הקונסולרי.

== קישורים חיצוניים ==
* [https://www.mfa.gr/en/blog/greece-bilateral-relations/trinidad-and-tobago/ Trinidad and Tobago], אתר משרד החוץ היווני

== הערות שוליים ==
יחסי אנטיגואה וברבודה – יוון

יחסי אנטיגואה וברבודה–יוון הם היחסים הדיפלומטיים הרשמיים שבין אנטיגואה וברבודה לבין הרפובליקה ההלנית.

== סקירה כללית ==
בין הרפובליקה ההלנית לבין אנטיגואה וברבודה מתקיימים יחסים דיפלומטיים מלאים. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה אנטיגואה וברבודה לתמוך בהצעות היווניות ולהפך".

על פי המידע שמתקבל מדי זמן מה משגרירות הרפובליקה ההלנית בוונצואלה - אין קהילה יוונית מסודרת באנטיגואה וברבודה ואין יוונים שמתגוררים במדינה עצמאית.

אזרחי אנטיגואה וברבודה המבקשים לנסוע ליוון יכולים לעשות זאת ללא אשרה. אזרחי יוון המבקשים לנסוע לאנטיגואה וברבודה יכולים לעשות זאת גם הם ללא אשרה.

== נציגויות דיפלומטיות ==
* יוון אינה מיוצגת באנטיגואה וברבודה, הן בדרג השגרירות והן בדרג הקונסולרי. יוון האמינה את שגרירותה שבקראקס, בירת ונצואלה, על אנטיגואה וברבודה.
* אנטיגואה וברבודה מיוצגת ביוון בדרג השגרירות באמצעות שגרירות רשמית שהיא מחזיקה באתונה, בירת המדינה.

== קישורים חיצוניים ==
* [https://www.mfa.gr/en/blog/greece-bilateral-relations/antigua-and-barbuda Antigua and Barbuda], אתר משרד החוץ היווני

== הערות שוליים ==
יחסי אנדורה–יוון

שרת החוץ של אנדורה [[מריה אובק אי פונט נפגשת עם שר החוץ היווני ניקוס דנדיאס בשולי העצרת הכללית של האו"ם, 2019]]
יחסי אנדורה–יוון הם היחסים הדיפלומטיים הרשמיים שבין נסיכות אנדורה לבין הרפובליקה ההלנית.

== סקירה כללית ==
בין הרפובליקה ההלנית לבין נסיכות אנדורה מתקיימים יחסים דיפלומטיים מלאים. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה אנדורה לתמוך בהצעות היווניות ולהפך".

קיימים אזרחים יוונים המתגוררים באנדורה אך אין שם קהילה יוונית. תיירים יוונים רבים בשנה נוסעים לאנדורה.

אזרחי יוון המבקשים לנסוע ולשהות באנדורה יכולים לעשות זאת בחופשיות וללא אשרה. אזרחי אנדורה המבקשים לנסוע ולשהות ביוון יכולים לעשות זאת בחופשיות וללא אשרה.

== נציגויות דיפלומטיות ==
* יוון אינה מיוצגת באנדורה, הן בדרג השגרירות והן בדרג הקונסולרי. יוון האמינה את שגרירותה שבמדריד, בירת ספרד, על אנדורה.
* אנדורה אינה מיוצגת ביוון, הן בדרג השגרירות והן בדרג הקונסולרי.

== קישורים חיצוניים ==

* [https://www.mfa.gr/en/blog/greece-bilateral-relations/andorra/ Andorra], אתר משרד החוץ היווני

== הערות שוליים ==
יחסי דומיניקה–יוון

שר החוץ של יוון [[דימיטריוס דרוסטס (מימין) נפגש עם ראש ממשלת דומיניקה רוזוולט סקריט ב-2011.]]
יחסי דומיניקה–יוון הם היחסים הדיפלומטיים הרשמיים שבין קהיליית דומיניקה לבין הרפובליקה ההלנית.

== סקירה כללית ==
בין הרפובליקה ההלנית לבין קהיליית דומיניקה מתקיימים יחסים דיפלומטיים מלאים. היחסים שבין שתי המדינות כוננו ב-15 בנובמבר 2005. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה דומיניקה לתמוך בהצעות היווניות ולהפך".

על פי המידע שמתקבל מדי זמן מה משגרירות הרפובליקה ההלנית בוונצואלה - אין קהילה יוונית מסודרת בדומיניקה ואין יוונים שמתגוררים במדינה עצמאית.

אזרחי יוון המבקשים לנסוע ולשהות בדומיניקה יכולים לעשות זאת בחופשיות וללא אשרה למשך תשעים ימים. אזרחי דומיניקה המבקשים לנסוע ולשהות ביוון יכולים לעשות זאת בחופשיות וללא אשרה.

== נציגויות דיפלומטיות ==
* יוון אינה מיוצגת בדומיניקה, הן בדרג השגרירות והן בדרג הקונסולרי. יוון האמינה את שגרירותה שבקראקס, בירת ונצואלה, על דומיניקה.
* דומיניקה אינה מיוצגת ביוון, הן בדרג השגרירות והן בדרג הקונסולרי.

== קישורים חיצוניים ==

*[https://www.mfa.gr/en/blog/greece-bilateral-relations/dominica Dominica], אתר משרד החוץ היווני

== הערות שוליים ==
יחסי איי בהאמה – יוון

יחסי איי בהאמה–יוון הם היחסים הדיפלומטיים הרשמיים שבין קהיליית איי בהאמה לבין הרפובליקה ההלנית.

== סקירה כללית ==
בין הרפובליקה ההלנית לבין קהיליית איי בהאמה מתקיימים יחסים דיפלומטיים מלאים. היחסים שבין שתי המדינות כוננו ב-15 בנובמבר 2005. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה איי בהאמה לתמוך בהצעות היווניות ולהפך".

בקהיליית איי בהאמה נמצאת קהילה יוונית קטנה ובבעלותה מסעדה יוונית באזור מפרץ נסאו. האי מהווה מקום תיירותי יוקרתי אותו פוקדים מבקרים יוונים באופן יומיומי.

אזרחי יוון המבקשים לנסוע ולשהות באיי בהאמה יכולים לעשות זאת בחופשיות וללא אשרה. אזרחי דומיניקה המבקשים לנסוע ולשהות ביוון יכולים לעשות זאת בחופשיות וללא אשרה.

== נציגויות דיפלומטיות ==
* יוון אינה מיוצגת באיי בהאמה בדרג השגרירות אלא האמינה את שגרירותה שבקראקס, בירת ונצואלה, על איי בהאמה. יוון מיוצגת באיי בהאמה בדרג הקונסולרי באמצעות קונסוליה רשמית שהיא מחזיקה בנסאו, בירת המדינה.
* איי בהאמה אינה מיוצגת ביוון בדרג השגרירות. איי בהאמה מיוצגת ביוון בדרג הקונסולרי באמצעות קונסוליה שהיא מחזיקה באתונה, בירת המדינה.

== קישורים חיצוניים ==
* [https://www.mfa.gr/en/blog/greece-bilateral-relations/bahamas/ Bahamas], אתר משרד החוץ היווני

== הערות שוליים ==
קריליה סובייטוב סמרה (כדורגל חופים)

קריליה סובייטוב סמרה הוא מועדון כדורגל חופים מהעיר סמרה שהוקם ב-9 ביוני 2010 על בסיס מועדון "ספוטניק סמרה" והתמודד במסגרות כדורגל החופים הבכירות ברוסיה.

==היסטוריה==
הטורניר הרשמי הראשון שבו השתתף המועדון היה ליגת עבר הוולגה בכדורגל חופים שנערכה ביוני 2010. באותה השנה קריליה סובייטוב הגיעה עד לגמר הטורניר. ביולי 2010 הקבוצה השתתפה בטורניר הגביע הלאומי בכדורגל חופים ואף זכתה בו במפתיע לאחר שגברה על קבוצת IBS סנקט פטרבורג בתוצאה 3–4 הדרמטית.

הישג השיא של המועדון במפעלים האירופיים הוא הגעה למקום השישי של גביע אירופה לאלופות בעונת 2020.

==הסגל הנוכחי==
סגל נכון לגביע אירופה לאלופות 2020

מאמן: יבגני סוזואב.

==תארים==
;אליפות רוסיה בכדורגל חופים
* סגנות (1): 2015
* מקום שלישי (2): 2011, 2019

;הגביע הרוסי בכדורגל חופים
* זכייה (1): 2010
* גמר (1): 2015

==קישורים חיצוניים==

* [https://web.archive.org/web/20140907212426/http://beachsoccerrussia.ru/profiles/teams/49 קריליה סובייטוב סמרה] באתר Beach Soccer Russia
* [http://www.beachsoccer.ru/teams/team162/ קריליה סובייטוב סמרה] באתר www.beachsoccer.ru

קטגוריה:סמרה: ספורט
קטגוריה:קבוצות כדורגל חופים רוסיות
קריליה סובייטוב סמרה (כדורגל נשים)

קריליה סובייטוב סמרה (ברוסית: Крылья Советов) הוא מועדון כדורגל נשים רוסי מהעיר סמרה. המועדון הוקם במאי 2011 על בסיס קבוצת צסק"א סמרה (ЦСК ВВС).

== היסטוריה ==
=== צסק"א סמרה ===
המועדון הוקם לראשונה בשנת 1988 בעיר אלמטי שבקזחסטן בשם צס"ק בב"ס (Футбольный клуб ЦСК ВВС). לאחר התפרקות ברית המועצות המועדון עבר לעיר טוליאטי שבמחוז סמרה ולאחר מכן התמקם בעיר סמרה. המועדון התמודד באליפות רוסיה בכדורגל נשים עד שפורק בשנת 2003 בעקבות פשיטת רגל. הישגי השיא של המועדון היה העפלה לשלב רבע גמר גביע אופ"א לנשים בעונת 2002 וזכייה בגביע הלאומי בעונת 1994.
=== קריליה סובייטוב ===
בשנת 2011 המועדון נקלט כחלק ממועדון הכדורגל קריליה סובייטוב סמרה. המועדון התמודד באליפות ובגביע הלאומי, אך לא הצליח לשחזר את הישגי קבוצת צסק"א ופורק בסוף 2012. בשנת 2019 המועדון הוקם מחדש והתמודד בליגת המשנה לנשים בעונת 2020. בעונת 2020/2021 העפיל לשלב 16 האחרונות בגביע הרוסי.

בשנת 2023 התמודד המועדון בליגת הכדורגל לנשים, הטורניר הבכיר במדינה בענף.

== קישורים חיצוניים ==
* [http://www.kc-camapa.ru/cgi-bin/kstv.cgi?v=20191118 Презентация женской команды ПФК "Крылья Советов" // הצגת קבוצת הנשים של קריליה סובייטוב]

== הערות שוליים ==

קטגוריה:קבוצות כדורגל נשים רוסיות
יחסי בוסניה והרצגובינה – מונטנגרו

יחסי בוסניה והרצגובינה–מונטנגרו הם יחסי החוץ בין בוסניה והרצגובינה למונטנגרו. מאז סיום מלחמת העצמאות הקרואטית, היחסים היו ברובם חיוביים, אך קיים סכסוך גבול בין המדינות.

==היסטוריה==
לאחר מלחמת העולם הראשונה התאחדו ממלכת סרביה, ממלכת מונטנגרו ומדינת הסלובנים, הקרואטים והסרבים, שהייתה קודם לכן חלק מהאימפריה האוסטרו-הונגרית, והקימו את ממלכת הסרבים, הקרואטים והסלובנים, שהפכה בשנת 1929 לממלכת יוגוסלביה. במהלך מלחמת העולם השנייה היו שתי המדינות תחת כיבוש גרמניה הנאצית, ולאחר המלחמה הוקמה יוגוסלביה מחדש, בראשותו של טיטו.

בשנת 1991 הכריזה בוסניה והרצגובינה על עצמאותה, בעוד מונטנגרו נותרה כחלק מהרפובליקה הפדרלית של יוגוסלביה, אשר הפכה בשנת 2003 לסרביה ומונטנגרו, ובשנת 2006 הכריזה מונטנגרו על עצמאותה. בוסניה והרצגובינה הכירה רשמית במונטנגרו ב-21 ביוני 2006. היחסים הדיפלומטיים בין המדינות כוננו ב-14 בספטמבר 2006.

==ביקורים רשמיים==
* יו"ר נשיאות בוסניה והרצגובינה, נבוישה רדמנוביץ', ביקר רשמית במונטנגרו ב-10 באפריל 2007.
* יו"ר נשיאות בוסניה והרצגובינה, ז'לקו קומשיץ' ערך ביקור רשמי במונטנגרו ב-10 בדצמבר 2007 וחנך את שגרירות בוסניה והרצגובינה במונטנגרו.
* ראש ממשלת מונטנגרו, מילו ג'וקאנוביץ' ערך ביקור רשמי בבוסניה והרצגובינה ב-1 בדצמבר 2008.
* נשיא מונטנגרו, פיליפ וויאנוביץ', ביקור רשמי בבוסניה והרצגובינה בין התאריכים 22–23 במאי 2009.
* יו"ר נשיאות בוסניה והרצגובינה, בקיר איזטבגוביץ' ערך ביקור רשמי במונטנגרו 23–24 באוקטובר 2012, במהלך הביקור היו לו פגישות עם נשיא מונטנגרו פיליפ וויאנוביץ', ועם יו"ר הפרלמנט ר. קריבוקאריץ'.
* יו"ר מועצת השרים של בוסניה והרצגובינה, וייקוסלב בוואנדה, ערך ביקור רשמי במונטנגרו ב-26 בפברואר 2013, במהלכו קיים פגישות עם ראש ממשלת מונטנגרו, מילו ג'וקאנוביץ', נשיא מונטנגרו פיליפ וויאנוביץ' ויושב ראש הפרלמנט ר. קריבוקאריץ'.

== יחסים כלכליים ==
סך הסחר בין שתי המדינות בשנת 2012 הסתכם ב-150.6 מיליון אירו, מתוכם היבוא הסתכם ב-122.2 מיליון אירו והיצוא ב-27.4 מיליון אירו.

סך הסחר בין שתי המדינות בשנת 2011 הסתכם ב-161.1 מיליון אירו, מתוכם היבוא הסתכם ב-138.7 מיליון אירו והיצוא ב-22.4 מיליון אירו.

סך הסחר בין שתי המדינות בשנת 2010 הסתכם ב-507.1 מיליון אירו, מתוכם היבוא הסתכם ב-432.2 מיליון אירו והיצוא ב-74.9 מיליון אירו.

סך הסחר בין שתי המדינות בשנת 2009 הסתכם ב-133.8 מיליון אירו, מתוכם היצוא הסתכם ב-18.8 מיליון אירו היבוא ב-115 מיליון אירו.

== נציגויות דיפלומטיות ==
בוסניה והרצגובינה מחזיקה במונטנגרו שגרירות בפודגוריצה בלבד. מאידך, מונטנגרו מחזיקה בבוסניה והרצגובינה שגרירות בסרייבו בלבד.

==קישורים חיצוניים==

== הערות שוליים ==
סנדי כהן

סנדי כהן השלישי (באנגלית: Sandy Cohen III; נולד ב-22 בספטמבר 1995) הוא כדורסלן אמריקאי-ישראלי בגובה 1.98 מטר המשחק בעמדות הקלע והסמול פורוורד בהפועל עפולה.

==ביוגרפיה==
כהן נולד בגרין ביי, ויסקונסין שבארצות הברית. לאביו שורשים יהודיים. משפחתם גם משתייכת לשבט אמריקאי-ילידי (אינדיאני).<ref></ref> לו שלושה אחים, כולל הכדורסלנית, . כהן הצטרף לאוניברסיטת מרקט, ולאחר שמיעט לשחק במדי קבוצת הכדורסל שלה, עבר כהן ל. במדיה, בעונת 2018/2019 הוא רשם ממוצע של 17.6 נקודות, 6.4 ריבאונדים ו-4.7 אסיסטים למשחק.

בקיץ 2019 שותף כהן בחמישה משחקים במדי קליבלנד קאבלירס בליגת הקיץ של ה-NBA, אך לא הוצע לו חוזה. באותו הקיץ, העמיד עצמו כהן לבחירה בדראפט ה-NBA, אך לא נבחר.

ב-12 באוגוסט 2019 הצטרף כהן למכבי תל אביב.

ב-14 ביולי 2021 הושאל כהן ממכבי תל אביב לבני הרצליה.

ב-8 ביולי 2022, שוחרר ממכבי תל אביב, אך צפוי להישאר בבני הרצליה.

בעונת 2021-2022 שיחק כהן 27 משחקים בליגה הסדירה בהם קלע 6.2 נקודות בממוצע למשחק, כמו כן שיחק 8 משחקי פלייאוף בהם קלע 5.5 נקודות בממוצע למשחק<ref></ref>.

== חיים אישיים ==
במאי 2020 אישר שר הפנים אריה דרעי לכהן להתאזרח כישראלי, על סמך המלצות הסוכנות היהודית ושרת התרבות והספורט מירי רגב, ועל כן התרשם כי הוא מתגאה בשורשיו היהודיים. אב לילד.

== תארים ==

; מכבי תל אביב
* אליפויות (1): 2019/2020, 2020/2021

; בני הרצליה

* גביע המדינה (1): 2021/2022

==קישורים חיצוניים==

* [https://greenbayphoenix.com/roster.aspx?rp_id=2462 פרופיל] באתר greenbayphoenix
* 

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים ישראלים
קטגוריה:ויסקונסין: כדורסלנים
קטגוריה:כדורסלני מכבי תל אביב
קטגוריה:כדורסלני אוניברסיטת מרקט
קטגוריה:אמריקאים ממוצא אינדיאני
קטגוריה:אמריקאים ממוצא יהודי
קטגוריה:ישראלים ילידי ארצות הברית
קטגוריה:עולים בשנות ה-2020
קטגוריה:אמריקאים שנולדו ב-1995
קטגוריה:ישראלים שנולדו ב-1995
מרצדס-בנץ 500K

מרצדס-בנץ 500K (בגרמנית: Mercedes-Benz 500K) היא מכונית פתוחה (רודסטר 2 מושבים, קבריולה 4 מושבים) בסגנון גראן טוריסמו אשר יוצרה על ידי יצרנית הרכב הגרמנית מרצדס-בנץ בין השנים 1934 – 1936 בגרמניה.

=="מרצדס-בנץ 500K"==

* קוד הדגם: W29.
* מנוע קדמי.
* מנוע בנזין.
* סוג הנעה: הנעה אחורית.
* מערכת חשמל - 12 וולט.
* בלמים הידראולים.
* מגב שמשה קדמי (ימני ושמאלי).
* בנוסף יוצרו 70 שלדות רכב ללא גוף רכב.

===דגמים===
* דגם "A" - בסיס גלגלים קצר של 2,980 מ"מ, בתצורת 2 מושבים - 116 יחידות.
* דגם "B" - בסיס גלגלים ארוך של 3,290 מ"מ, בתצורת 4 מושבים קבריולה - 296 יחידות.
* דגם "C" - בסיס גלגלים ארוך של 3,290 מ"מ, בתצורת 4 מושבים קבריולה - 122 יחידות
* דגם פתוח - 28 יחידות.
* דגם סדאן - 4 דלתות - 23 יחידות.
* דגם סדאן - 2 דלתות - 29 יחידות.
* דגם קופה - 12 יחידות.
* דגם "Autobahn cruisers " - שישה יחידות.
* דגם רודסטר - 58 יחידות.

==גלריה==
<gallery mode="packed" heights="120">
קובץ:Mercedes-Benz 500K Cabriolet A (26062723276).jpg | "מרצדס-בנץ 500K" 
קובץ:Mercedes Benz 500 K at Turin.jpg | "מרצדס-בנץ 500K"
קובץ:Mercedes-Benz 500 KA.jpg | "מרצדס-בנץ 500K" 
קובץ:1935 Mercedes 500K Windovers Roadster - svl.jpg | "מרצדס-בנץ 500K", שנת 1935 
קובץ:Mercedes-Benz 500 K at Legendy 2014.JPG | "מרצדס-בנץ 500K" 
קובץ: 1934 Mercedes Benz 500 K Special Roadster 3271 - Flickr - nemor2.jpg | "מרצדס-בנץ 500K", שנת 1934 - מבט לתא הנהג 
</gallery>

== קישורים חיצוניים ==

* 

==הערות שוליים==

קטגוריה:מכוניות גראן טוריסמו
קטגוריה:מכוניות קבריולה
500K
קטגוריה:דגמי מכוניות שהושקו ב-1934
קטגוריה:כלי רכב גרמניים